รัฐวิสาหกิจส่งเงิน เข้าคลัง6.8หมื่นล.
สคร.จัดเก็บรายได้จากรัฐวิสาหกิจ 6 เดือนแรกของปีงบประมาณ สูงกว่าเป้าหมาย 17.54%
10 เม.ย. 2561

สคร.จัดเก็บรายได้จากรัฐวิสาหกิจ 6 เดือนแรกของปีงบประมาณ สูงกว่าเป้าหมาย 17.54%นายเอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ในช่วง 6 เดือนแรกของปีงบประมาณ 2561 สคร.จัดเก็บรายได้จากรัฐวิสาหกิจ 6.81 หมื่นล้านบาท ซึ่งสูงกว่าเป้าหมายการจัดเก็บรายได้แผ่นดินสะสม 1.01 หมื่นล้านบาท หรือคิดเป็น 17.54% ของเป้าหมาย ซึ่งมีส่วนช่วยรักษาเสถียรภาพการคลังของประเทศ ทั้งนี้จากเอกสารงบประมาณปี 2561 มีเป้าหมายจัดเก็บรายได้  1.37 แสนล้านบาทสำหรับรัฐวิสาหกิจที่นำส่งรายได้สะสมสูงสุด 5 ลำดับแรก ได้แก่ สำนักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ท่าอากาศยานไทย ธนาคารออมสิน และการไฟฟ้าส่วนภูมิภาคทั้งนี้ การนำส่งรายได้แผ่นดินของรัฐวิสาหกิจมีการนำส่งที่สูงกว่าเป้าหมายตั้งแต่ต้นปีงบประมาณ 2561 เนื่องจากรัฐวิสาหกิจมีผลประกอบการเพิ่มขึ้น และสามารถรับมือต่อสถานการณ์การเปลี่ยนแปลงในปัจจุบันได้อย่างรวดเร็ว เนื่องจากมีการนำระบบเทคโนโลยีสารสนเทศและนวัตกรรมมาเพื่อยกระดับขีดความสามารถในการดำเนินงาน